Bente Leiknes Thorsen

Bente Leiknes Thorsen (født 18. mars 1980) er en norsk komponist.

Leiknes Thorsen er utdannet ved Norges musikkhøgskole 2001-2007 hvor hun studerte med Bjørn Kruse og Henrik Hellstenius m.fl. Hun har skrevet soloverk og for kammerbesetninger, men det er særlig i større besetninger og besetninger med den menneskelige stemme at hun har sin styrke. Som komponist arbeider hun særlig med verk som utfordrer komponistrollen og verkbegrepet.

I mange av Thorsens verk tar musikken et tydelig skritt ut av konsertsalen gjennom bruk av hverdagslyder. Det tidlige korverket  (K)viSSvaSS består av utsagn om kultur hentet fra Stortingets spørretime, sammenstilt med begynnelsen på et ordspråk fra Håvamål som sier at folk og fe skal dø, men går det gjetord osm deg, vil ordene leve evig. Menneskestemmen er et annet materiale som stadig vender tilbake i Thorsens musikk, både innspilt og i partitur. Ofte har stemmen rollen som overgang mellom verket og rommet rundt, som bro mellom en komponert og en konkret lydverden. Lytteren møter stemmer både i verk for sangere og i musikk der instrumentalister må bruke stemmen i tillegg til å spille. Thorsen arbeider også med åpen form uten å kommentere konsertsituasjonen. I noen partiturer etablerer Thorsen situasjoner og definerer noen forhold mellom dem, men overlater til utøveren å velge blant flere mulige veier gjennom materialet.

Leiknes Thorsen har, og har hatt, en rekke verv i musikklivet.

Verk i utvalg 
 The Making Of : Cello concerto in 3,5 movements (2017)
 at the tips of my fingers / on the tip of my tongue urfremført av Ellen Ugelvik og Ensemble Allegria (2015)
 Ingenting (2015)
 unleash (2013) Bestilt av Kristiansand symfoniorkester, urframført februar 2014 under ledelse av Bjarte Engeset 
 Men månen er alltid her (2011) Bestilt av Ny musikks komponisrgruppe.
 Abstractions in reference to a study in grief (2010) Bestilt av Toneheim folkehøgskole
 Kaninkostymet (2009) Bestilt og urframført av Små grå
 nattasang fra andre siden av havet (2008) Skrevet til Ny musikks komponistgruppes 30-årsjubileum, urframført av Oslo Sinfonietta under ledelse.
 Beginnings (2007) av NMH sinfonietta under ledelse av Thomas Rimul, ny versjon framført av Oslo Sinfonietta og Christian Eggen
 tst (2005) Bestilt av Musikk i Brennpunktet og Kringkastingsorkesteret, urframført av KORK på p2
 (K)viSSvaSS (2003) Urframført av Norges musikkhøgskoles kammerkor under ledelse av Tore Erik Mohn
 …noen vil alltid hviske deg i øret… (2002) Urframført av Kringkastingsorkesteret under ledelse av Peter Szilvay på Ung Nordisk Musikk

Verv 
 Styreleder Foreningen Ballade 13-dd
 Styreleder Komponistenes vederlagsfond 13-14
 Varamedlem og styremedlem Ny musikk 09-dd
 Styremedlem Komponistenes vederlagsfond 11-12
 Styremedlem og nestleder Norsk komponistforening 08-13 (nestleder 12-13)
 Representant i musikkutvalget i Norsk kulturråd 08
 Styremedlem Ny musikks komponistgruppe 05-07
 Leder Ung nordisk musikk (arrangerte festival i Oslo H08) 04-09
 Styremedlem i Ung nordisk musikk (arrangerte festival i Oslo H03) 02-03
 Studentrepresentant i styret på Norges musikkhøgskole 02-04

Referanser

Eksterne lenker 
 Hjemmeside
 Verkliste fra NB noter

Norske komponister
Fødsler i 1980